### NN 44/2016 (11.5.2016.), Uredba o financijskoj strukturi omotnice za program izravnih plaćanja u 2015. godini

VLADA REPUBLIKE HRVATSKE

1138

Na temelju članka 18. stavka 7. Zakona o poljoprivredi (»Narodne novine«, broj 30/15), Vlada Republike Hrvatske je na sjednici održanoj 20. travnja 2016. godine donijela

UREDBU

O FINANCIJSKOJ STRUKTURI OMOTNICE ZA PROGRAM IZRAVNIH PLAĆANJA U 2015. GODINI

Članak 1.

Ovom se Uredbom utvrđuje financijska struktura omotnice za program izravnih plaćanja u 2015. godini koju čine sredstva Europskog fonda za jamstva u poljoprivredi i dopunska nacionalna izravna plaćanja, sukladno godišnjim nacionalnim gornjim granicama te planiranim sredstvima u državnom proračunu Republike Hrvatske.

Članak 2.

Ovom se Uredbom osigurava provedba sljedećih uredbi Europske unije:

1. Uredbe (EU) br. 1306/2013 Europskog parlamenta i Vijeća od 17. prosinca 2013. o financiranju, upravljanju i nadzoru zajedničke poljoprivredne politike i o stavljanju izvan snage uredaba Vijeća (EEZ) br. 352/78, (EZ) br. 165/94, (EZ) br. 2799/98, (EZ) br. 814/2000, (EZ) br. 1290/2005 i (EZ) 485/2008 (SL L 347, 20. 12. 2013.) (u daljnjem tekstu: Uredba (EU) br. 1306/2013)

2. Uredbe (EU) br. 1307/2013 Europskog parlamenta i Vijeća od 17. prosinca 2013. o utvrđivanju pravila za izravna plaćanja poljoprivrednicima u programima potpore u okviru zajedničke poljoprivredne politike i o stavljanju izvan snage Uredbe Vijeća (EZ) br. 637/2008 i Uredbe Vijeća (EZ) br. 73/2009 (SL L 347, 20. 12. 2013.) (u daljnjem tekstu: Uredba (EU) br. 1307/2013)

3. Delegirane uredbe Komisije (EU) 2015/851 od 27. ožujka 2015. o izmjeni priloga II., III. i VI. Uredbe (EU) br. 1307/2013 Europskog parlamenta i Vijeća o utvrđivanju pravila za izravna plaćanja poljoprivrednicima u programima potpore u okviru zajedničke poljoprivredne politike (SL L 135, 2. 6. 2015.) (u daljnjem tekstu: Delegirana uredba Komisije (EU) 2015/851)

4. Provedbene uredbe Komisije (EU) 2015/1089 od 6. srpnja 2015. o utvrđivanju gornjih granica proračuna za 2015. primjenjivih na određene programe izravne potpore predviđene Uredbom (EU) br. 1307/2013 Europskog parlamenta i Vijeća i o utvrđivanju udjela za posebnu rezervu za razminirano područje za Hrvatsku (SL L 176, 7. 7. 2015.) (u daljnjem tekstu: Provedbena uredba Komisije (EU) 2015/1089).

Članak 3.

Godišnja nacionalna gornja granica za financiranje programa izravnih plaćanja u 2015. godini iz sredstava Europskog fonda za jamstva u poljoprivredi utvrđuje se sukladno:

1. Prilogu II. Uredbe (EU) br. 1307/2013

2. Delegiranoj uredbi Komisije (EU) 2015/851

3. Provedbenoj uredbi Komisije (EU) 2015/1089.

Članak 4.

Godišnja nacionalna gornja granica za financiranje dopunskih nacionalnih izravnih plaćanja u 2015. godini iz sredstava državnog proračuna Republike Hrvatske utvrđuje se sukladno:

1. Prilogu VI. Uredbe (EU) br. 1307/2013

2. Delegiranoj uredbi Komisije (EU) 2015/851.

Članak 5.

Godišnja nacionalna gornja granica za financiranje programa izravnih plaćanja u 2015. godini sukladno člancima 3. i 4. ove Uredbe je:

|  |  |
| --- | --- |
| Program izravnih plaćanja | Godišnja nacionalna gornja granica za financiranje programa izravnih plaćanja u 2015. godini (kuna) |
| Osnovno plaćanje | 1.421.439.352 |
| Plaćanje za poljoprivredne prakse korisne za okoliš i klimu – »zeleno plaćanje« | 991.701.874 |
| Preraspodijeljeno plaćanje | 330.567.291 |
| Plaćanje za mlade poljoprivrednike | 66.113.458 |
| Proizvodno vezana potpora | 495.850.938 |
| Ukupno | 3.305.672.913 |

Članak 6.

(1) Financijska struktura omotnice za financiranje dopunskih nacionalnih izravnih plaćanja za program izravnih plaćanja u 2015. godini utvrđuje se sukladno osiguranim sredstvima u Državnom proračunu Republike Hrvatske za 2016. godinu i projekcijama za 2017. i 2018. godinu (»Narodne novine«, broj 26/16) za 2016. godinu na razdjelu 060 Ministarstvo poljoprivrede:

– na poziciji A819058 – ZPP – Izravna plaćanja poljoprivrednim proizvođačima

– na poziciji A820058 – ZPP – Mjere ruralnog razvoja za financiranje mjere 18 – Pomoć hrvatskom učešću u financiranju izravnih plaćanja iz Programa ruralnog razvoja Republike Hrvatske za razdoblje 2014. – 2020.

(2) Financijska struktura omotnice za financiranje dopunskih nacionalnih izravnih plaćanja za program izravnih plaćanja u 2015. godini sukladno osiguranim sredstvima iz stavka 1. ovoga članka je:

|  |  |
| --- | --- |
|  | Financijska struktura omotnice za financiranje dopunskih nacionalnih izravnih plaćanja za program izravnih plaćanja u 2015. godini |
| (kuna) |
| Ukupna omotnica za financiranje Programa izravnih plaćanja za 2015. | 1.245.208.976 |
| Osnovno plaćanje | 535.432.743 |
| Preraspodijeljeno plaćanje | 124.524.288 |
| Plaćanje za poljoprivredne prakse korisne za okoliš i klimu – »zeleno plaćanje« | 373.566.081 |
| Plaćanje za mlade poljoprivrednike | 24.906.213 |
| Proizvodno vezane potpore: | 186.779.651 |
| krave u proizvodnji mlijeka | 58.622.786 |
| tov goveda | 37.742.231 |
| krave dojilje | 19.877.529 |
| ovce i koze | 14.720.080 |
| proizvodnja povrća | 5.889.387 |
| proizvodnja voća | 6.180.807 |
| šećerna repa | 18.840.618 |
| proteinski usjevi | 24.906.213 |

(3) Sredstva za mjeru 18 iz stavka 1. podstavka 2. ovoga članka koristit će se za financiranje mjere osnovno plaćanje iz programa izravnih plaćanja u 2015. godini.

(4) U slučaju da iznos dopunskih nacionalnih izravnih plaćanja za pojedinu mjeru iz programa izravnih plaćanja u 2015. godini ostane neiskorišten, može se izvršiti preraspodjela na ostale mjere iz programa izravnih plaćanja u 2015. godini.

Članak 7.

Preračunavanje iznosa godišnje nacionalne gornje granice za financiranje programa izravnih plaćanja u 2015. godini iz članaka 3. i 4. ove Uredbe iz eura u kune izvršeno je prema tečaju Europske središnje banke na dan 30. rujna 2015. godine, koji iznosi 7,6445 kuna za euro, sukladno članku 106. stavku 3. Uredbe (EU) br. 1306/2013.

Članak 8.

Ova Uredba stupa na snagu prvoga dana od dana objave u »Narodnim novinama«.

Klasa: 022-03/16-03/14

Urbroj: 50301-05/25-16-2

Zagreb, 20. travnja 2016.

Predsjednik
Tihomir Orešković, v. r.

44 11.05.2016 Uredba o financijskoj strukturi omotnice za program izravnih plaćanja u 2015. godini

44 11.05.2016 Uredba o financijskoj strukturi omotnice za program izravnih plaćanja u 2015. godini